[Video] Die plastieksakkie-truuk wat jou lewe gaan veranderSkermskoot uit die video Jy gebruik moontlik gereeld plastieksakkies om ŉ toebroodjie of oorskietkos in te bêre, maar jy doen dit dalk verkeerd! Gewoonlik word iets sommer net in die sakkie gesit, die lug word met jou hande uitgepers en dan word die sakkie verseël. LV Anderson, assistentredakteur van Slate Magazine verduidelik egter in dié YouTube-video hoe om iets “op die regte manier” in ŉ plastieksakkie te bêre – en voer aan die tegniek “kan jou lewe verander”. Die Amerikaanse departement van landbou beveel ook aan dat lugdigte houers gebruik moet word as ŉ veiligheidsmaatreël om te verhoed dat bakterieë op kos groei. Dié tegniek verander jou plastieksakkie in ŉ kits in ŉ lugdigte houer en spaar ook baie plek.